Národný projekt XI                                                                               „Teoretická a praktická príprava zamestnancov 
na získanie nových vedomostí a odborných zručností“
SOP  ĽZ

Kód projektu: 11230210147

Časový harmonogram realizácie projektu: od 15. 3. 2006 do 31. 12. 2008

Lokalita: celé územie SR s výnimkou Bratislavského kraja

Priorita 3: zvýšenie kvalifikácie a adaptability zamestnancov a osôb vstupujúcich na TP

Opatrenie 3.2: zvýšenie rozsahu, zlepšenie a širšie poskytovanie ďalšieho vzdelávania    s cieľom zlepšiť kvalifikáciu a adaptabilitu zamestnancov

Celkový cieľ: 
•	podpora vzdelávania zamestnancov zamestnávateľa súvisiaca so vznikom nových PM             a udržaním už existujúcich PM
•	realizáciou vzdelávania sa pripravovala zručná, vzdelaná a adaptabilná pracovná sila, u ktorej bol vyšší predpoklad udržania zamestnania v regiónoch s intenzívnou reštrukturalizáciou podnikov
•	podporou vzdelávania realizovaného zamestnávateľom, zamestnávatelia boli motivovaní k vzdelávaniu svojich zamestnancov, a  aj touto cestou sa predchádzalo hromadnému prepúšťaniu a  zvyšovala sa ich konkurencieschopnosť prostredníctvom lepšieho poskytovania vzdelávacích aktivít svojim zamestnancom a osobám vstupujúcim                  na TP

Špecifické ciele:
•	zvýšenie počtu a kvality programov celoživotného vzdelávania vrátane zavedenia nových       foriem vzdelávania (programy druhej šance pre osoby s nízkou kvalifikáciou, dištančné       vzdelávanie, e-learning)
•	posilnenie kvality ďalšieho vzdelávania stimulovaním monitorovacích a hodnotiacich       aktivít
•	stimulácia dopytu po ďalšom vzdelávaní, prevažne osôb ohrozených nezamestnanosťou       a osôb s nízkou úrovňou vzdelania a zručností, za účelom zvýšenia adaptability pracovnej
      sily
•	podpora ďalšieho vzdelávania a prípravy zamestnancov v štátnej správe a verejnej správe       s cieľom zvýšiť administratívne kapacity

Cieľové skupiny:
zamestnanci v súlade s ustanovením § 4 zákona o službách zamestnanosti a v tom:
•	zamestnanci ohrození hromadným prepúšťaním, alebo organizačnými zmenami    pripravovanými ich zamestnávateľom vo väzbe na reštrukturalizáciu podniku alebo       odvetvia
•	hromadne prepúšťaní zamestnanci
•	zamestnanci vo veku 39 a viac rokov
•	znevýhodnení zamestnanci (podľa schémy štátnej pomoci)
•	osoby usilujúce sa o zmenu zamestnania
•	osoby s nedostatočnou úrovňou kvalifikácie
•	nadbytoční zamestnanci
•	zamestnanci štátnej správy, verejnej správy a samospráva
•	skupiny obyvateľstva ohrozené stratou zamestnania

Nástroje pomoci:
•	finančný príspevok zamestnávateľovi na náhradu mzdy a cestovných výdavkov       zamestnancov zaradených do vzdelávania
•	finančný príspevok zamestnávateľovi na úhradu ostatných výdavkov bezprostredne       súvisiacich so vzdelávaním zamestnanca

Aktivity na dosiahnutie stanoveného cieľa projektu:
•	zabezpečene  publicity a informovanosti projektu pre všetky potenciálne cieľové skupiny
•	prijímanie žiadostí o príspevky na pracoviskách úradov PSVR
•	spracovanie žiadostí na úradoch PSVR
•	výber projektov pre teoretickú a praktickú prípravu zamestnancov na získanie nových       vedomostí a odborných zručností
•	uzatváranie dohôd o poskytnutí nenávratného finančného príspevku na VzPrTP       zamestnancov
•	úhrada  príspevku na zabezpečenie VzPrTP zamestnancov
•	monitorovanie implementácie NP
•	kontrola implementácie NP

Tab. č. 43: Finančné ukazovatele NP XI – SOP ĽZ

Typ výdavku	
Rozpočet  
	
Čerpanie FP
	% vyčerpaných FP 	
1. Personálne náklady	0,00	0,00	0,00	
2. Zariadenie / Vybavenie	0,00	0,00	0,00	
3. Náklady NP	0,00	0,00	0,00	
3.2. spotrebný tovar a prevádzkový materiál	9 834 000,00	3 765 542,93	38,29	
3. Spolu	9 834 000,00	3 765 542,93	38,29	
4. Odpisy vlastného majetku	0,00	0,00	0,00	
5. Podpora frekventantov (cieľových skupín)				
5.4. iné - výdavky na realizáciu hlavných aktivít NP	399 090 000,00	183 412 207,21	0,00	
5. Spolu	399 090 000,00	183 412 207,21	45,96	
6. Ostatné náklady				
6.4. publicita NP	2 773 000,00	1 671 495,39	60,28	
6. Spolu	2 773 000,00	1 671 495,39	60,28	
7. Celkové oprávnené náklady NP (1. - 6.)	411 697 000,00	188 849 245,53	45,87	

V súvislosti s hodnotením efektívnosti reálneho čerpania FP v rámci NP, úrady PSVR v rámci SOP ĽZ dosiahli 45,87 % - né čerpanie FP (Tab. č. 43).

Tab. č. 44: Fyzické ukazovatele NP XI – SOP ĽZ

Typ	Názov 	Merná jednotka	Periodicita	Cieľ	
Skutočnosť 

Výstup	Celkový počet zúčastnených zamestnancov	osoba	štvrťročne	13 303	19 868	
	Počet zamestnancov štátnej správy zúčastnených na vzdelávaní	osoba	štvrťročne	400	2 826	
	Počet zamestnancov verejnej správy zúčastnených na vzdelávaní	osoba	štvrťročne	735	4 470	
	Počet zapojených zamestnávateľov 
(spolu špecifické, ako aj odborné školenie)	inštitúcia	štvrťročne	250	454	
	Počet podporených vzdelávacích inštitúcií	inštitúcia	štvrťročne	250	564	
	Počet špecificky vyškolených zamestnancov	osoba	štvrťročne	2 080	623	
Výsledok	Počet zamestnancov, ktorí úspešne ukončili vzdelávanie	osoba	štvrťročne	10 680	10 840	
	Počet zamestnancov štátnej správy, ktorí úspešne ukončili vzdelávanie	osoba	štvrťročne	320	1 821	
Dopad	Počet zamestnancov verejnej správy, ktorí úspešne ukončili vzdelávanie	osoba	štvrťročne	590	1 962	
	Zmena v pomere zamestnancov zúčastnených na vzdelávaní 
k celkovému počtu zamestnancov	%	štvrťročne	8	Pokles o 8,95 %	

Dosiahnuté hodnoty fyzických ukazovateľov sú kumulatívne od začiatku roka 2006, nakoľko pravidelné štvrťročné monitorovanie NP XI je kumulatívne. 
Očakávané hodnoty ukazovateľov za celé obdobie implementácie NP boli splnené v % nasledovne (Tab. č. 44):
•	pri celkovom počte  zúčastnených zamestnancov na 149 %
•	pri počte zapojených zamestnávateľov (spolu špecifické, ako aj odborné školenie)                          na 182 % 
•	pri počte špecificky vyškolených zamestnancov na 30 %
•	pri počte zamestnancov, ktorí úspešne ukončili vzdelávanie na 101 %

Príklad z praxe:
Úrad PSVR v Trenčíne podporil vzdelávanie v  spoločnosti Kováč s. r. o., ktorá sa zaoberá spracovaním plochého skla. Vzhľadom na široký sortiment vyrábaný v spoločnosti, zamestnávateľ pociťoval nedostatok pracovníkov, ktorí by boli schopní v prípade potreby kvalifikovane zabezpečovať obsluhu viacerých zariadení. Riešenie vzniknutej situácie zamestnávateľ hľadal vo vzdelávaní vlastných zamestnancov, ktorí dostali možnosť rozšírenia si svojich vedomostí a zručností, a tým aj upevnenia postavenia v spoločnosti.